Diari Oficial de la Generalitat Valenciana


Sumari del DOGV 1353, del 24-07-1990 (1990/818288)

DECRET 105/1990, de 9 de juliol, del Consell de la Generalitat Valenciana, pel qual es cedeix a l'Institut Valencià d'Investigacions Econòmiques, SA, l'ús gratuït dels locals situats a València, C/ Guardia Civil, núm. 22, portes 3 i 4, dels vestíbuls números 1 i 2.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/09/105/dof/vci/html**

### Dades del document

Número de DOGV
:   1353

Data del DOGV
:   24-07-1990

Secció del DOGV
:   DISPOSICIONS GENERALS

Número del document
:   1990/818288


Data del document
:   09-07-1990

Organisme emissor
:   Conselleria d'Economia i Hisenda

Tipus de document
:   Decret

Decret 105/1990, de 9 de juliol, del Consell de la Generalitat Valenciana, pel qual es cedeix l'Institut Valencià d'Investigacions Econòmiques, S.A. l'ús gratuït dels locals situats a València, c/Guàrdia Civil, núm. 22, portes 3 i 4 dels vestíbuls núm. 1 i 2.  
Mitjançant acord adoptat en sessió realitzada el dia 17 d'abril de 1990, el Consell d?Administració de l?Institut Valencià d'Investigacions Econòmiques, SA sol·licità a la Conselleria d'Economia i Hisenda que posaren a la seua disposició uns locals, de 400 m2. de superfície, situats a València, per a ubicar-hi el domicili social de l?Institut i complir les finalitats que determina l'article tercer dels Estatuts pels quals es regeix.  
La Generalitat Valenciana és propietària dels locals situats a València, carrer Guardia Civil número 22, portes 3 i 4 dels vestíbuls núm. 1 i 2, amb una superfície de 452 m2. que reuneixen les condicions necessàries per a les finalitats de l?Institut esmentat.  
Aquests locals foren adquirits per la Generalitat Valenciana en virtut d'escriptura pública de compra-venda atorgada per la Caixa d'Estalvis de València, davant el Notari de València Sr. José Luis López Rodríguez amb data 26 d?octubre de 1989.  
D'acord amb el que disposa l'article 2 del Decret 195/1989, de 22 de desembre, del Consell de la Generalitat Valenciana, l'Institut té la condició d'empresa de la Generalitat Valenciana, dependent, segons el que assenyala l'article 1 del decret esmentat, de la Conselleria d'Economia i Hisenda.  
En virtut del que estableixen els articles 41 i següents de la Llei de Patrimoni 3/1986, de 24 d'octubre, de la Generalitat Valenciana, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en sessió celebrada el dia 9 de juliol de 1990,  
DECRETE:  
Article primer  
Es cedeix a l'Institut Valencià d'Investigacions Econòmiques, SA. l?ús gratuït dels locals situats a València, carrer Guardia Civil núm. 22, portes 3 i 4 dels vestíbuls números 1 i 2, amb una superfície de 452 m2.  
Article segon  
La cessió s'efectua amb l?única finalitat de situar en els locals el domicili social de l'Institut i per al compliment de les finalitats que determina l'article tercer dels Estatuts de la Societat.  
Article tercer  
Es concedeix a l'Institut Valencià d'Investigacions Econòmiques, SA un termini de nou mesos, comptats a partir de l'aprovació d'aquest decret, perquè l'immoble cedit siga destinat a les finalitats pròpies de l'institut.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest decret.  
València, 9 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI